Politidirektoratet ønsket ikke en generell bevæpning; det ønsket heller ikke landets politimestere. Den 18. august 2014 la regjeringen ut på høring en ny våpeninstruks som åpnet for generell bevæpning av politiet. Den 20. november varslet Venstre et representantforslag om å ikke åpne for generell bevæpning. Den 8. desember 2014 ble det klart at Arbeiderpartiet støttet Venstre, og at generell bevæpning dermed manglet flertall på Stortinget. I justiskomiteens innstilling til Stortinget trakk regjeringspartiene den 5. mai 2015 tilbake forslaget.